24.7.2023
MT
Il-Ġurnal Uffiċjali tal-Unjoni Ewropea
L 185/9
(12)
L-Istrument se jkun koerenti ma’ inizjattivi kollaborattivi eżistenti tal-Unjoni relatati mad-difiża bħal dawk tal-Fond Ewropew għad-Difiża, tal-EDIRPA propost, kif ukoll l-EPF, u se jiġġenera sinerġiji ma’ programmi oħra tal-Unjoni.
L-Istrument hu koerenti għalkollox mal-ambizzjoni tal-Boxxla Strateġika.
(13)
Ir-Regolament (UE, Euratom) 2018/1046 tal-Parlament Ewropew u tal-Kunsill (3) (“ir-Regolament Finanzjarju”) jenħtieġ li japplika għall-Istrument, dment li ma jkunx speċifikat mod ieħor.
(14)
F’konformità mal-Artikolu 193(2) tar-Regolament Finanzjarju, tista’ tingħata għotja għal azzjoni li tkun diġà bdiet, dment li l-applikant ikun jista’ juri l-ħtieġa li l-azzjoni kellha tinbeda qabel l-iffirmar tal-ftehim ta’ għotja.
Madankollu, il-kostijiet imgarrba qabel id-data tal-preżentazzjoni tal-applikazzjoni għall-għotja mhumiex eliġibbli, għajr f’każijiet eċċezzjonali debitament ġustifikati.
Sabiex tiġi indirizzata s-sejħa tal-Kunsill tal-20 ta’ Marzu 2023 biex jitħaffef il-forniment tal-prodotti rilevanti tad-difiża, fid-deċiżjoni ta’ finanzjament jenħtieġ li jkun possibbli li jiġu previsti kontribuzzjonijiet finanzjarji fir-rigward ta’ azzjonijiet li jkopru perjodu li jibda minn dik id-data.
(15)
Dan ir-Regolament jistabbilixxi pakkett finanzjarju għad-durata kollha tal-Istrument bħala l-ammont ta’ referenza primarja, skont it-tifsira tal-punt 18 tal-Ftehim Interistituzzjonali tas-16 ta’ Diċembru 2020 bejn il-Parlament Ewropew, il-Kunsill tal-Unjoni Ewropea u l-Kummissjoni Ewropea dwar dixxiplina baġitarja, dwar kooperazzjoni f’materji baġitarji u dwar ġestjoni finanzjarja tajba, kif ukoll dwar riżorsi proprji ġodda, inkluż pjan direzzjonali lejn l-introduzzjoni ta’ riżorsi proprji ġodda (4), għall-Parlament Ewropew u għal-Kunsill waqt il-proċedura baġitarja annwali.
(16)
Il-possibbiltajiet previsti fl-Artikolu 73(4) tar-Regolament (UE) 2021/1060 tal-Parlament Ewropew u tal-Kunsill (5) jistgħu jiġu applikati dment li l-proġett jikkonforma mar-regoli stabbiliti f’dak ir-Regolament u fl-ambitu tal-Fond Ewropew għall-Iżvilupp Reġjonali u tal-Fond Soċjali Ewropew Plus kif stabbiliti fir-Regolamenti (UE) 2021/1058 (6) u (UE) 2021/1057 (7) tal-Parlament Ewropew u tal-Kunsill, rispettivament.
F’konformità mal-Artikolu 24 tarRegolament (UE) 2021/1060, jenħtieġ li l-Kummissjoni tivvaluta l-programmi emendati ppreżentati mill-Istat Membru u li tagħmel osservazzjonijiet fi żmien xahrejn mill-preżentazzjoni tal-programm emendat.
Minħabba l-urġenza tas-sitwazzjoni, jenħtieġ li l-Kummissjoni tistinka biex tikkonkludi l-valutazzjoni tal-programmi nazzjonali emendati mingħajr dewmien żejjed.
(17)
Meta jipproponu pjanijiet għall-irkupru u r-reżiljenza emendati jew ġodda, f’konformità mal-Artikolu 21 tarRegolament (UE) 2021/241 tal-Parlament Ewropew u tal-Kunsill (8), jenħtieġ li l-Istati Membri jkunu jistgħu jipproponu miżuri li jikkontribwixxu wkoll għall-għanijiet l-Istrument, f’konformita mal-finijiet u r-rekwiżiti stabbiliti bid-Deċiżjoni tal-Kunsill (UE, Euratom) 2020/2053 (9), ir-Regolament tal-Kunsill (UE) 2020/2094 (10) u r-Regolament (UE) 2021/241.
Għal dak il-għan, l-Istati Membri jenħtieġ li jikkunsidraw b’mod partikolari miżuri
(3) Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU L 193, 30.7.2018, p. 1).
(4) ĠU L 433 I, 22.12.2020, p. 28.
(5) Ir-Regolament (UE) 2021/1060 tal-Parlament Ewropew u tal-Kunsill tal-24 ta’ Ġunju 2021 li jistipula dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew Plus, il-Fond ta’ Koeżjoni, il-Fond għal Tranżizzjoni Ġusta u l-Fond Ewropew għall-Affarijiet Marittimi, is-Sajd u l-Akkwakultura u r-regoli finanzjarji għalihom u għall-Fond għall-Ażil, il-Migrazzjoni u l-Integrazzjoni, il-Fond għas-Sigurtà Interna u l-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi (ĠU L 231, 30.6.2021, p. 159).
(6) Ir-Regolament (UE) 2021/1058 tal-Parlament Ewropew u tal-Kunsill tal-24 ta’ Ġunju 2021 dwar il-Fond Ewropew għall-Iżvilupp Reġjonali u l-Fond ta’ Koeżjoni (ĠU L 231, 30.6.2021, p. 60).
(7) Ir-Regolament (UE) 2021/1057 tal-Parlament Ewropew u tal-Kunsill tal-24 ta’ Ġunju 2021 li jistabbilixxi l-Fond Soċjali Ewropew Plus (FSE+) u li jħassar ir-Regolament (UE) Nru 1296/2013 (ĠU L 231, 30.6.2021, p. 21).
(8) Ir-Regolament (UE) 2021/241 tal-Parlament Ewropew u tal-Kunsill tat-12 ta’ Frar 2021 li jistabbilixxi l-Faċilità għall-Irkupru u r-Reżiljenza (ĠU L 57, 18.2.2021, p. 17).
(9) Id-Deċiżjoni tal-Kunsill (UE, Euratom) 2020/2053 tal-14 ta’ Diċembru 2020 dwar is-sistema tar-riżorsi proprji tal-Unjoni Ewropea u li tħassar id-Deċiżjoni 2014/335/UE, Euratom (ĠU L 424, 15.12.2020, p. 1).
(10) Ir-Regolament tal-Kunsill (UE) 2020/2094 tal-14 ta’ Diċembru 2020 li jistabbilixxi Strument tal-Unjoni Ewropea għall-Irkupru biex jappoġġa l-irkupru wara l-kriżi tal-COVID-19 (ĠU L 433 I, 22.12.2020, p. 23).